Publication: Magyar Közlöny
Issue: MK-2010-113 (Year: 2010, Number: 113)
Era: contemporary
Section: A kistermelõi élelmiszer-termelés, -elõállítás és -értékesítés feltételeirõl szóló 52/2010. (IV. 30.) FVM rendelet
Paragraph Index: 207

(7) A nyilvántartott kistermelõnél az MgSzH kockázat becslés alapján helyszíni szemlével és szükség esetén mintavétellel egybekötött ellenõrzést jogosult végezni. Amennyiben a kistermelõ által folytatott élelmiszer-termelés és -elõállítás a vonatkozó elõírásoknak nem felel meg, a megengedett kis mennyiségeket túllépte, a kistermelõ által nem bejelentett tevékenységet végez, az élelmiszer-biztonságot érintõ állat-egészségügyi, élelmiszer-higiéniai vagy élelmiszer-biztonsági hiányosság tapasztalható, a kerületi hivatal jogosult írásbeli felszólítással kötelezni a hiányosság kijavítására vagy a mulasztás pótlására. A hiányosság vagy mulasztás további fennállása esetén, illetve életveszéllyel vagy súlyos egészségkárosodással fenyegetõ élelmiszerbiztonsági hiba esetén a kerületi hivatal jogosult a tevékenység végzését azonnal felfüggeszteni, korlátozni, a hatósági állatorvosi bizonyítványt és annak másolatát visszavonni, a nyilvántartásból törölni, illetve intézkedni a külön jogszabályban meghatározott egyéb jogkövetkezmények foganatosításával kapcsolatban. Amennyiben a kistermelõ tevékenysége során a fogyasztó egészségét súlyosan veszélyeztetõ hiányosság kerül megállapításra, a kistermelõt és a gazdaságot az adott tevékenység gyakorlásától 3 évre el kell tiltani.”

Source: https://magyarkozlony.hu/hivatalos-lapok/12e235bdd6a4741e225b16ee6251df3714cd8eaa/dokumentumok/22ec45ad633132060faba20db7ae5c3b1de5f9f9/letoltes